కొల్లేటి సరస్సు
ఆంధ్ర ప్రదేశ్ రాష్ట్రంలోని కృష్ణా, పశ్చిమ గోదావరి జిల్లాలలో వ్యాపించి ఉన్న సహజ సిద్ధమైన మంచి నీటి సరస్సు - కొల్లేరు. లక్షకుపైగా ఎకరాల్లో వ్యాపించి ఉన్న ఈ సరస్సు, ప్రకృతి అందాలకు, అరుదైన వలస పక్షులకు ఆలవాలం. సరస్సు మధ్యలో ఎన్నో లంకలున్నాయి. ఎన్నో రకాల చేపలకు కొల్లేరు నిలయం. ఇక్కడకు వలసవచ్చే పక్షులలో ముఖ్యమైనవి - పరజ, పురాజము, నులుగు పిట్ట. సైబీరియా నుండి సైతం ఇక్కడకు పక్షులు వలసవస్తూ ఉంటాయి. గోదావరి, కృష్ణా నదుల డెల్టా ప్రాంతంలో సహజసిద్ధమైన లోతట్టు ప్రాంతంలో ఈ సరస్సు ఏర్పడింది. ఈ సరస్సుకు బుడమేరు, తమ్మిలేరు, రామిలేరు, గుండేరు నుండే కాక డెల్టా ప్రాంతం నుండి వచ్చే అనేక కాలుకలు నీటిని చేరుస్తున్నాయి. కోల్లేరు నుండి నీరు ఉప్పుటేరు అనే 62 కిలోమీటర్ల పొడవున్న ఒకే ఒక వాగు ద్వారా బయటికి వెలుతుంది. సరస్సుకు ఆగ్నేయాన ఉన్న ఈ వాగు ద్వారా నీరు బంగాళాఖాతం చేరుతుంది. కొల్లేటి సరస్సు 250 నుండి 340 చదరపు కిలోమీటర్ల మేర విస్తరించి ఉంది. సరాసరి లోతు 0.5 నుండి 2 మీటర్ల దాకా ఉంది.
పొట్టిపాడు (ఉంగుటూరు)
రక్షిత త్రాగునీటి సౌకర్యం:- ఈ గ్రామంలో 2014,నవంబరు-3న, ఎన్.టి.ఆర్. సుజల స్రవంతి పథకం (రక్షిత మంచినీటి కేంద్రo) నిర్మాణానికి శంకుస్థాపన నిర్వహించారు, ఈ కేంద్రానికి, గ్రామానికి చెందిన శ్రీమతి సరళాదేవి, రామకృష్ణల ఙాపకార్ధం, శ్రీ కడియాల సీతారామయ్య, 5 లక్షల రూపాయలను విరాళంగా అందజేసినారు. ఈ కేంద్రం చుట్టూ ఇనుప కంచె ఏర్పాటుచేయడానికి, గ్రామానికి చెందిన శ్రీ ద్రోణవల్లి వెంకటేశ్వరరావు, కడియాల రంగారావు, 50,000 రూపాయలు అందజేసినారు. ఈ ఈ పథకాన్ని, 2014, నవంబరు-29, శనివారం నాడు ప్రారంభించారు. ఈ పథకం ద్వారా, గ్రామస్థులకు, 20 లీటర్ల శుద్ధిచేసిన రక్షిత మంచినీటిని రెండు రాపాయలకే సరఫరా చేసెదరు [4]&[5]